
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1067 

“ “ 7 Ιουνίου 1999 


ΑΠΟΦΑΣΕΙΣ 

Αριθ. ΣΤ-12147 

Κανονισμός Οργάνωσης και λειτουργίας αμοιβαίων στοι¬ 
χημάτων για τις διεξαγόμενες στην Ελλάδα Ιπποδρο¬ 
μίες. 

Η ΥΠΟΥΡΓΟΣ ΠΟΛΙΤΙΣΜΟΥ 

Σύ μφωνα με τις διατάξεις: 

Ι.α. Του Α.Ν. 397/68 «περί επανασυστάσεως της Γενι¬ 
κής Γραμματείας Αθλητισμού» και των αρμοδιοτήτων αυ- 
τής». 

β. Του Ν. 1558/85 «Κυβέρνηση και Κυβερνητικά Οργανα». 

γ. Του Α.Ν. 598/68 «περί ιδρύσεως Οργανισμού Ιππο¬ 
δρομιών Ελλάδος» και άλλων τινών διατάξεων όπως τρο¬ 
ποποιήθηκε με το Νόμο 665/77. 

2. Την υπ’ αριθμ. 47968/9.10.96 (ΦΕΚ 937/14.10.96) κοι¬ 
νή απόφαση «Ανάθεση αρμοδιοτήτων στον Υφυπουργό 
Πολιτισμού Α. Φούρα». 

3. Την υπ' αριθμ. 1434/15.2.99 απόφαση του Υφυπ. Πο¬ 
λιτισμού με την οποία εγκρίθηκε το 1264/141.99 πρακτικό 
του ΔΣ/ΟΔΙΕ, αποφασίζουμε: 

Εγκρίνουμε τον κανονισμό Οργάνωσης και Λειτουργίας 
Αμοιβαίων στοιχημάτων για τις διεξαγόμενες στην Ελλά¬ 
δα Ιπποδρομίες ως ακολούθως: 

ΜΕΡΟΣΠΡΩΤΟ 
Γ ενικές Διατάξεις 
ΚΕΦΑΛΑΙΟ Α' 

Προϋποθέσεις συμμετοχής στα Αμοιβαία Ιπποδρομια- 
κά Στοιχήματα 

Επίσημο πρόγραμμα ιπποδρομιών 
Άρθρο Ιο 

Συμμετοχή στα Αμοιβαία Ιπποδρομιακά Στοιχήματα 

1. Η συμμετοχή οποιουδήποτε στα Αμοιβαία Ιπποδρο- 
μιακά Στοιχήματα προϋποθέτει την πλήρη και ανεπιφύλα¬ 
κτη από μέρους του, αποδοχή των διατάξεων του Κώδικα 
Ιπποδρομιών, καθώς επίσης και των όρων του παρόντος 
Κανονισμού. 

Άρθρο 2ο 

Επίσημο πρόγραμμα 

1. Για κάθε ιπποδρομιακή συγκέντρωση (ημέρα) εκδί- 
δεται επίσημο Πρόγραμμα ιπποδρομιών σύμφωνα με το 


οποίο διεξάγονται οι ιπποδρομίες (διαδρομές). 

Το Επίσημο Πρόγραμμα Ιπποδρομιών συντάσσεται και 
εκτυπώνεται με δαπάνη εκάστου Ιπποδρόμου. Πριν από 
την εκτύπωσή του, το δοκίμιο αποστέλλεται στο Γ ραφείο 
Καταχωρήσεων της Φ.Ε.Ε. για τον έλεγχο των στοιχείων 
και μετά τυπώνεται με ευθύνη των ιπποδρόμων. Το Επί¬ 
σημο Πρόγραμμα περιλαμβάνει τα εξής στοιχεία: 

- την ημερομηνία και τους όρους κάθε ιπποδρομίας 

- τους ίππους με όλα τα στοιχεία τους 

- τους ιπποπαραγωγούς 

- τους ιδιοκτήτες με τα χρώματά τους 

- τους προπονητές 

- τους αναβάτες 

- την απόσταση 

- την σειρά εκκίνησης 

- το έπαθλο ιπποπαραγωγού 

- τις παρωπίδες 

- ποιοι ίπποι είναι ομόσταυλοι 

- και ότι άλλο κρίνει αναγκαίο η Φ.Ε.Ε.. 

Επίσης στο κάτω μέρος του επίσημου προγράμματος 
της κάθε ιπποδρομίας θα σημειώνονται τα στοιχήματα 
ΤΠΙΟ, ΤΡΙΟΑδΤ, Τετραπλούν και ΣΚΟΡ Γκανιάν 4 ή 6, εφ’ 
όσον θα διενεργούνται στην ιπποδρομία αυτή. 

2. Καμία αλλαγή δεν επιτρέπεται στον ορισμό των ομό- 
σταυλων ίππων, στο πρόγραμμα της ημέρας, μετά την 
έναρξη πώλησης στοιχημάτων. 

3. Τα ονόματα των Αναβατών θα εμφανίζονται πριν από 
κάθε διαδρομή και σε ειδικούς πίνακες. 

Άρθρο 3ο 

Παράνομα Στοιχήματα 

1. Απαγορεύεται στον οποιονδήποτε η συνομολόγηση ή 
διενέργεια Αμοιβαίων Ιπποδρομιακών Στοιχημάτων εντός 
ή εκτός του χώρου του Ιπποδρόμου χωρίς δικαίωμα από 
τον Οργανισμό Διεξαγωγής Ιπποδρομιών Ελλάδος 
(ΟΔΙΕ) και κατά παράβαση του παρόντος Κανονισμού. Οι 
παραβάτες διώκονται σύμφωνα με το άρθρο 2 παράγρα¬ 
φος 2 του Ν. 2433/1996. 

.Άρθρο 4ο 

Διατάξεις που αφορούν τους ίππους 

1. Οι περιπτώσεις συμμετοχής ή αποκλεισμού ίππου, 
ταυτόχρονης άφιξης, ομοσταύλων, μεταζύγισης, εκκίνη¬ 
σης, άφιξης, ενστάσεων, κ.λπ. καθορίζονται από τον κάθε 
φορά ισχύοντα Κώδικα Ιπποδρομιών. 

ΚΕΦΑΛΑΙΟ Β' 

Αμοιβαία Στοιχήματα 
Άρθρο 5ο 

Δικαιοδοσία οργάνωσης Αμοιβαίων Στοιχημάτων 

1. Το αποκλειστικό δικαίωμα οργάνωσης κάθε είδους 
Αμοιβαίου Ιπποδρομιακού Στοιχήματος εντός και εκτός 
του χώρου του ιπποδρόμου ανήκει στον ΟΔΙΕ σύμφωνα 
με το άρθρο 2 του Α.Ν. 598/68. 

Άρθρο 6ο 

Διάκριση Αμοιβαίων Στοιχημάτων 

1. Τα Αμοιβαία Στοιχήματα διακρίνονται σε: 
α. Απλούν Αμοιβαίο Στοίχημα "ΠΡΩΤΟΣ" (Γκανιάν) 
β. Απλούν Αμοιβαίο Στοίχημα ΆΜΕΙΒΟΜΕΝΟΣ" (Πλά¬ 
σε) 

γ. Δίδυμο Αμοιβαίο Στοίχημα 
δ. Φορκάστ Αμοιβαίο Στοίχημα 
ε. Τρίδυμο Αμοιβαίο Στοίχημα -ΤΒΙΟ 
στ. Τρίδυμο Αμοιβαίο Στοίχημα -ΤΠΙ0Α3Τ 
ζ. Σύνθετο Αμοιβαίο Στοίχημα 
η. Σύνθετο-Δίδυμο Αμοιβαίο Στοίχημα 
θ. Τετραπλούν Αμοιβαίο Στοίχημα 
ι. Πολλαπλούν Αμοιβαίο Στοίχημα "ΠΡΩΤΟΣ" (Παρολί 
Γ κανιάν) 

ια. Πολλαπλούν Αμοιβαίο Στοίχημα "ΑΜΕΙΒΟΜΕΝΟΣ" 
(Παρολί Πλάσε) 

ιβ. Πολλαπλούν Δίδυμο Αμοιβαίο Στοίχημα (Παρολί Δί¬ 
δυμο) , 

ιγ. Πολλαπλούν Φορκάστ Αμοιβαίο Στοίχημα (Παρολί 

Φορκάστ) 

ιδ. Πολλαπλούν Αμοιβαίο Στοίχημα Μικτό 
ιε. ΣΚΟΡ Γ κανιάν 4 ή 6 

ιστ. Ααχειοφόρο Αμοιβαίο Στοίχημα (δννθβρείαΚθ). 

2. Κατά το διάστημα της ίδιας ιπποδρομιακής ημέρας 
μπορούν να διοργανωθούν περισσότερα από ένα στοιχή¬ 
ματα για κάθε κατηγορία Αμοιβαίου Στοιχήματος ανάλο¬ 
γα με το επίσημο πρόγραμμα της ημέρας, τον αριθμό των 
διαγωνιζομένων ίππων, και τις ρυθμίσεις του παρόντος 
κανονισμού, κάθε δε ένα από αυτά είναι τελείως ανεξάρ¬ 
τητο από τα λοιπά, που αποφέρει ξεχωριστές - ιδιαίτερες 
αποδόσεις. 

3. Το Διοικητικό Συμβούλιο του ΟΔΙΕ μπορεί με απόφα¬ 
σή του να καθορίσει το χρόνο διενέργειας ορισμένων 
Αμοιβαίων Στοιχημάτων, όσων κατά την κρίση του επι¬ 
βάλλεται να διενεργηθούν σε χρόνο μεταγενέστερο από 
το χρόνο διενέργειας των υπόλοιπων Αμοιβαίων Στοιχη¬ 
μάτων, με βάση τις ανάγκες του Στοιχήματος και τις δυ¬ 
νατότητες του Οργανισμού. 

4. Επίσης με απόφασή του το ΔΣ του ΟΔΙΕ μπορεί να κα¬ 
θορίσει και το ποιά Αμοιβαία Στοιχήματα που προβλέπο- 
νται από το παρόν άρθρο θα διενεργούνται στους χώρους 
του Ιπποδρόμου και ποιά σε ορισμένα, εξουσιοδοτημένα 
από τον ΟΔΙΕ Γραφεία Στοιχημάτων (Πρακτορεία) εάν τε¬ 
χνικές ιδιαιτερότητες ή δυσκολίες επιβάλλουν κάτι τέτοιο. 

Άρθρο 7ο 

Δελτία Αμοιβαίων Στοιχημάτων 

1. Δελτία Αμοιβαίων Στοιχημάτων πωλούνται μόνο στα 
ταμεία του Ιπποδρόμου και τα εξουσιοδοτημένα από τον 
ΟΔΙΕ γραφεία στοιχημάτων (Πρακτορεία) και μέχρι της 
στιγμής εκκίνησης των ίππων για την ιπποδρομία για την 
οποία εξεδόθησαν. 


2. Η διεξαγωγή του Αμοιβαίου Ιπποδρομιακού Στοιχή¬ 
ματος γίνεται με την χρήση σύγχρονου ηλεκτρονικού εξο¬ 
πλισμού σύμφωνα με τις προδιαγραφές που ορίζει ο ΟΔΙΕ 
μέσω της εκάστοτε τηλεπικοινωνιακής υποδομής. 

3. Οι αποδόσεις των στοιχημάτων είναι κοινές για όλες 
τις θέσεις και τους χώρους. 

4. Βασική τιμή έκδοσης των δελτίων σε όλους τους χώ¬ 
ρους τόσο εντός όσο και εκτός του Ιπποδρόμου ορίζεται 
τοποσόντων εκατό (100) δραχμών, εκτός του Αμοιβαίου 
Στοιχήματος "ΣΚΟΡ Γκανιάν 4 ή 6“ που η βασική τιμή έκ¬ 
δοσής του ορίζεται στο ποσόν των πεντακοσίων (500) 
δραχμών. 

Ο ΟΔΙΕ μπορεί να διαθέσει προς πώληση δελτία αμοι¬ 
βαίων στοιχημάτων σε τιμή πολλαπλάσια της βασικής, 
οπότε και η απόδοσή τους θα είναι εξ ίσου πολλαπλάσια 
της σημειούμενης ή εμφανιζόμενης στους ηλεκτρονικούς 
πίνακες αποτελεσμάτων. 

5. Η αξία των δελτίων καταβάλλεται τοις μετρητοίς 
εκτός και εάν άλλως αποφασίσει το Δ.Σ. του ΟΔΙΕ. 

6. Σε κάθε δελτίο Αμοιβαίου Στοιχήματος (απόδειξη πλη¬ 
ρωμής) αναγράφονται υποχρεωτικά, ο αριθμός ή οι αριθ¬ 
μοί των ίππων ο συνδυασμός ή οι συνδυασμοί των ίππων 
για τους οποίους έχουν αγορασθεί και στοιχηματισθεί τα 
δελτία, η ονομασία του στοιχήματος, η μονάδα επένδυσης 
και το σύνολο του ποσού του κάθε στοιχήματος, το γενικό 
σύνολο του ποσού του δελτίου, ο αριθμός της ιπποδρο¬ 
μίας, η ημερομηνία της ιπποδρομιακής συγκέντρωσης, η 
ημερομηνία και ώρα έκδοσης, ο Σειριακός Αριθμός Από¬ 
δειξης (Σ.Α.Α.)., ο κωδικός αναγνώρισης του δελτίου, ο 
αριθμός του τερματικού και ο αριθμός του ταμία. 

Το ΔΣτου ΟΔΙΕ μπορεί με απόφασή του και ανάλογα με 
τις ανάγκες του Στοιχήματος να καθορίζει κάθε φορά το 
είδος και τη μορφή των δελτίων στοιχηματισμού. 

7. Ακύρωση Στοιχήματος επιτρέπεται μόνο στις περι¬ 
πτώσεις διαγραφής ίππων, διαγοαφής στοιχήματος, μα¬ 
ταίωσης ή ακύρωσης ιπποδρομίας καθώς επίσης και σε 
περιπτώσεις διόρθωσης λαθών στη κάθε φορά τελευταία 
συναλλαγή της τερματικής μηχανής για τον κάθε πελάτη 
και πάντα από την ίδια τερματική μηχανή και στις οποίες ο 
στοιχηματίσας μπορεί να εισπράξει το ποσόν της επένδυ¬ 
σής του και μόνο, ενώ για όλες τις πράξεις ακύρωσης, 
όπως αυτές περιγράφονται στο παρόν εδάφιο, εκδίδο- 
νται αντίστοιχες αποδείξεις ακύρωσης. Ακύρωση στοιχή¬ 
ματος αντίθετη με τα όσα προβλέπει το αμέσως προη¬ 
γούμενο εδάφιο συνεπάγεται προσωπική χρέωση του τα¬ 
μία (εσωίπποδρομιακού και εξωίπποδρομιακού ταμείου), 
με το ποσό του ακυρωθέντος στοιχήματος. 

Δελτία στοιχήματος (αποδείξεις πληρωμής) που εκδί- 
δονται από τα εξωϊπποδρομιακά ταμεία (πρακτορεία), 
ακυρώνονται αποκλειστικά και μόνο από τα αντίστοιχα τα¬ 
μεία από τα οποία έχουν πωληθεί. Σε αντίθετη περίπτωση, 
το ποσόν του ακυρωθέντος στοιχήματος θα αφαιρείται 
από το σύνολο των πωλήσεων του πρακτορείου από το 
οποίο έχει πωληθεί, προκειμένου να υπολογισθείτο πραγ¬ 
ματικό ύψος της αναλογούσας σε αυτό προμήθειας. 

8. Δύο ή περισσότεροι ίπποι που είναι ομόσταυλοι σύμ¬ 
φωνα με το Επίσημο Πρόγραμμα και μετέχουν στην αυτή 
ιπποδρομία θεωρούνται ως ένας ίππος μόνον όσον αφο¬ 
ρά το Στοίχημα. 

Είναι όμως δυνατόν να πωλούνται και δελτία με τον κά¬ 
θε ένα ομόσταυλο ίππο χωριστά, αλλά ως προς τη διανο¬ 
μή και τον υπολογισμό της απόδοσης το στοίχημα θα εί¬ 
ναι ενιαίο, αφού το στοίχημα του ομόσταυλου ίππου θα 
προστίθεται στο στοίχηματου ίππου που φέρει τον "Σταύ- 

λο" (ο πρώτος κατά σειρά ίππος που είναι εγγεγραμμένος 
στο Επίσημο Πρόγραμμα της Ιπποδρομίας). Εξαιρείται το 
Στοίχημα "ΑΜΕΙΒΟΜΕΝΟΣ” (ΠΛΑΣΕ) τόσο το "Απλούν" 
όσο και το "Πολλαπλούν" στο οποίο μπορούν να στοιχη¬ 
ματίζονται ο κάθε ένας ομόσταυλος ίππος χωριστά, ως 
ξεχωριστό στοίχημα με ξεχωριστή απόδοση. 

9. Η εκκίνηση των ίππων αναγγέλλεται αμέσως με ηλε¬ 
κτρικό κώδωνα. Μετά τον κωδωνισμό απαγορεύεται απο¬ 
λύτως η πώληση των δελτίων, γι’ αυτό και το ηλεκτρονικό 
σύστημα Συγκέντρωσης Αμοιβαίου Ιπποδρομιακού Στοι¬ 
χήματος (Σ.Α.Ι.Σ.) θα διακόπτει τις πωλήσεις ταυτόχρονα 
με την εκκίνηση της ιπποδρομίας, έτσι ώστε να εξασφαλί¬ 
ζεται η αυτόματη διακοπή πώλησης δελτίων από όλα τα 
έσω και εξωϊπποδρομιακά ταμεία. 

Στην περίπτωση που η εκκίνηση των ίππων ανακληθεί 
μπορεί να συνεχισθεί η πώληση των δελτίων μέχρι την ορι¬ 
στική εκκίνηση των ίππων οπότε επαναλαμβάνεται ο κω¬ 
δωνισμός. 

Άρθρο 8ο 

Υπολογισμός και διανομή των αποδόσεων 

1. Από το σύνολο της αξίας των πωληθέντων δελτίων 
εντός και εκτός του χώρου του Ιπποδρόμου (εξουσιοδο¬ 
τημένα από τον ΟΔΙΕ Γραφεία Στοιχημάτων) του κάθε 
Αμοιβαίου Στοιχήματος χωριστά, αφαιρείται ποσοστό 
20% σύμφωνα με το άρθρο 4 του ΑΝ 598/68. Το υπόλοιπο 
(80%) διαιρείται με τον συνολικό αριθμό των εις τη βασική 
τιμή των εκατό (100) δρχ. αναγομένων δελτίων του κερδί- 
σαντος ίππου ή του κερδίσαντος συνδυασμού. 

Το πηλίκον της διαίρεσης αυτής αποτελεί την απόδοση 
στις εκατό (100) δραχμές του κερδίσαντος ίππου ή του 
κερδίσαντος συνδυασμού. 

2. Σε περιπτώσεις ταυτόχρονης άφιξης το καθαρό πο- 
σόν (80%) διαιρείται με τον αριθμό των νικητών ίππων ή 
των νικητών συνδυασμών και το επί μέρους ποσό δια τον 
αριθμό των κερδιζόντων δελτίων αναγομένων στη βασική 
τιμή των 100 δραχμών του κάθε ενός νικητή ίππου ή κερ¬ 
δίσαντος συνδυασμού χωριστά. Σε περίπτωση όπου ένας 
ή περισσότεροι νικητές ίπποι ή κερδίσαντες συνδυασμοί 
δεν έχουν στοιχηματισθεί το καθαρό στοίχημα διαιρείται 
με τον αριθμό των νικητών ίππων ή των κερδίσαντων συν¬ 
δυασμών που έχουν στοιχηματισθεί. 

3. Η διαδικασία αυτή γίνεται σε κάθε ιπποδρομία και για 
κάθε ένα Αμοιβαίο Στοίχημα χωριστά. 

4. Στις αποδόσεις των Αμοιβαίων Στοιχημάτων δεν λαμ- 
βάνονται υπ’ όψη τα κλασματικά υπόλοιπα των λεπτών της 
δραχμής, τα οποία φέρονται εις πίστωση του κατά το άρ¬ 
θρο 24 χρηματικού κεφαλαίου του παρόντος κανονισμού. 

5. Σε περίπτωση που ο νικητής ίππος ή ο κερδίσας συν¬ 
δυασμός οποιουδήποτε αμοιβαίου στοιχήματος δεν έχει 
στοιχηματισθεί, τότε το προς διανομή ποσό (80%) μεταφέ- 
ρεται στην αμέσως επόμενη ιπποδρομία στο νικητή ίππο ή 
κερδίσαντα συνδυασμό του αντίστοιχου στοιχήματος 
(ύεεΚροή. Εάν αυτό συμβεί στη τελευταία ιπποδρομία της 
ιπποδρομιακής συγκέντρωσης το προς διανομή ποσόν θα 
μεταφέρεται στην πρώτη ιπποδρομία της αμέσως επόμε¬ 
νης ιπποδρομιακής συγκέντρωσης και στο πρώτο νικητή ίπ¬ 
πο η κερδίσαντα συνδυασμό του αντίστοιχου στοιχήματος. 

Άρθρο 9ο 

Εξαργυρώσεις δελτίων 

1 . Οι αποδόσεις στα κερδίζοντα δελτία οποιοσδήποτε 
κατηγορίας Αμοιβαίου Ιπποδρομιακού Στοιχήματος και 
για κάθε ιπποδρομία καταβάλλονται στους κομιστές των 


δελτίων από όλα τα ταμεία πώλησης εντός και εκτός του 
χώρου του Ιπποδρόμου μετά την έγκριση των Ελλανοδι¬ 
κών ότι η ιπποδρομία' έχει καλώς" και αφού αναγγελθούν 
από τη μικροφωνική Υπηρεσία του Ιπποδρόμου. 

Από τη στιγμή αυτή η πληρωμή είναι οριστική και στη πε¬ 
ρίπτωση ακόμη κατά την οποίαν μία νεώτερη απόφαση 
των Ελλανοδικών ή της Φιλίππου Ενώσεως ήθελε αλλάξει 
τη σειρά άφιξης των ίππων. Η εντολή προς πληρωμή των 
αποδόσεων δεν μπορεί να δοθεί εφ’ όσον μέχρι τη λήξη 
της μεταζύγισης υποβάλλεται ένσταση εναντίον του 
"ΠΡΩΤΟΥ" ή των 'ΆΜΕΙΒΟΜΕΝΩΝ" ίππων όσον αφορά το 
Στοίχημα και όχι όσον αφορά τη διανομή των επάθλων. 
Στη περίπτωση αυτή η πληρωμή αναστέλλεται μέχρις 
ότου οι Ελλανοδίκες αποφασίσουν οριστικά επί της εν- 
στάσεως. Οποιαδήποτε αλλαγή γίνει στη σειρά άφιξης 
των ίππων με απόφαση της επιτροπής Ιπποδρομιών ή του 
ΔΣ της Φ.Ε.Ε. δεν αφορά τα αμοιβαία στοιχήματα παρά 
μόνο τα έπαθλα, σύμφωνα με τον Κώδικα Ιπποδρομιών. 

2. Τα δελτία προσκομίζονται σε όλα τα ταμεία (έσω και 
εξωϊπποδρομιακά) για εξαργύρωση εντός επτά (7) ημε¬ 
ρολογιακών ημερών, χωρίς να περιλαμβάνεται η ημέρα 
διεξαγωγής των ιπποδρομιών. 

Μετά την παρέλευση της προθεσμίας αυτής κάθε σχε¬ 
τική αξίωση παραγράφεται, εκτός εάν διαφορετικά απο¬ 
φασίσει το Δ.Σ. του Ο.Δ.Ι.Ε. συνεκτιμώντας τα πραγματι¬ 
κά περιστατικά και την εισήγηση του Συντονιστή Διευθυ¬ 
ντή και εγκριθεί από την Γ.ΓΆ. 

3. Η απώλεια δελτίου δεν παρέχει κανένα δικαίωμα με βά¬ 
ση τον παρόντα Κανονισμό για την αναλογούσα σε αυτό 
απόδοση, εκτός και εάν διαφορετικά αποφασίσει το ΔΣ του 
ΟΔΙΕ και εγκριθεί από την Γενική Γραμματεία Αθλητισμού. 

4. Για την εξαργύρωση φθαρμένων δελτίων (αποδείξεις 
πληρωμής) που δεν καθίσταται δυνατόν να αναγνωρι- 
σθούν από τις τερματικές μηχανές, αποφαίνεται η Κρατι¬ 
κή Εποπτική Επιτροπή που προβλέπεται από το άρθρο 21 
του παρόντος Κανονισμού, εφ’ όσον τα στοιχεία της ημε¬ 
ρομηνίας της ιπποδρομιακής συγκέντρωσης, ο αριθμός 
της ιπποδρομίας, ο συνδυασμός, το ποσόν της επένδυσης 
και ο αριθμός των ταμείων είναι ευδιάκριτα και εμφανή και 
μπορούν να αναγνωσθούν. Η παραποίηση δελτίων συνε¬ 
πάγεται και τη πονική δίωξη εκείνου που τη διαπράττει. 

5. Η απόδοση των Αμοιβαίων Στοιχημάτων δεν μπορεί 
να είναι μικρότερη από την τιμή πώλησης των αντίστοιχων 
δελτίων. 

6. Με αποφάσεις του Δ.Σ. του Ο.Δ.Ι.Ε. καθορίζονται οι λε¬ 
πτομέρειες που αφορούν τις εξαργυρώσεις των κερδιζό- 
ντων δελπων, τις ακυοώσεις του Στοιχήματος και τις συ¬ 
ναλλαγές των ταμείων (εσωϊπποδρομιακών και εξωϊππο- 
δρομιακών), με το Κεντρικό Ταμείο του Οργανισμού, 
καθώς επίσης και για οποιοδήποτε άλλο σχετικό ζήτημα 
προκύψει από την διεξαγωγή του Στοιχήματος με τη χρήση 
σύγχρονου ηλεκτρονικού εξοπλισμού, ύστερα από εισήγη¬ 
ση του Συντονιστή Διευθυ\πή του Ο.Δ.Ι.Ε. και σύμφωνα με 
τις οικείες γενικές διατάξεις του παρόντος Κανονισμού. 

ΜΕΡΟΣΔΕΥΤΕΡΟ 
Αμοιβαία Στοιχήματα 
ΚΕΦΑΛΑΙΟ Ά 

Λειτουργία Αμοιβαίων Στοιχημάτων 
Άρθρο 10ο 

Απλούν Αμοιβαίο Στοίχημα "ΠΡΩΤΟΣ" (ΓΚΑΝΙΑΝ) 

1. Στο Στοίχημα "ΠΡΩΤΟΣ" (Γκανιάν) κερδίζει ο πρώτος 

που διέρχεται το τέρμα ίππος ή περισσότεροι ίπποι συγ¬ 
χρόνως και στην αυτή γραμμή διερχόμενοι πρώτοι το τέρ¬ 
μα. Ελάχιστος αριθμός συμμετεχόντων ίππων είναι δύο 
(2) ή περισσότεροι μη ομόσταυλοι ίπποι. 

2. Η ελάχιστη απόδοση του Στοιχήματος "ΠΡΩΤΟΣ" εί¬ 
ναι εκατόν είκοσι (120) δραχμές. 

3. Σε περίπτωση διαγραφής ίππου εάν μεν ο διαγράφεις 
ίππος είναι μη ομόσταυλος ο στοιχηματίσας έχει τη δυνα¬ 
τότητα να ακυρώσει το στοίχημά του και να εισπράξει το 
ποσόν που αντιστοιχεί στο ακυρωθέν στοίχημα. Εάν δεν 
ενεργοποιήσει τη δυνατότητα αυτή μέχρι τη στιγμή εκκί¬ 
νησης των ίππων από τον Αφέτη, τα χρήματα μεταφέρο- 
νται στο πρώτο φαβορί ίππο που έχουν στοιχηματιστεί τα 
περισσότερα χρήματα σε "απλούν Γκανιάν". Εάν ο δια¬ 
γράφεις ίππος είναι ομόσταυλος με άλλον ή με άλλους ίπ¬ 
πους ο στοιχηματίσας έχει δικαίωμα να συμμετέχει με τον 
άλλον ή τους άλλους ομόσταυλους ίππους, ή να ακυρώ¬ 
σει το στοίχημά του και να εισπράξει το ποσόν που αντι¬ 
στοιχεί στο ακυρωθέν στοίχημα. 

Σε περίπτωση που διαγραφούν και οι άλλοι ομόσταυλοι 
ίπποι ισχύουν όσα αναφέρονται στο πρώτο εδάφιο της πα¬ 
ραγράφου 3 του παρόντος άρθρου περί μη ομόσταυλων. 

4. Σε περίπτωση διαγραφής του στοιχήματος, ματαίω¬ 
σης ή ακύρωσης της ιπποδρομίας γίνεται πλήρης επι¬ 
στροφή του στοιχήματος. 

Ο υπολογισμός της απόδοσης του "ΠΡΩΤΟΥ" γίνεται με 
τη διαίρεση του καθαρού στοιχήματος (80%) δια τον αριθ¬ 
μό των κερδιζόντων δελτίων αναγομένων στη βασική τιμή 
των 100 δραχμών. Κατά τα άλλα ισχύουν τα όσα προβλέ- 
πονται στο άρθρο 8του παρόντος Κανονισμού. 

5. Σε περίπτωση που έλθει "πρώτος", ίππος ομόσταυ¬ 
λος, νικητής είναι ο ίππος που φέρει τον "Σταύλο" σύμφω¬ 
να και με τις διατάξεις του άρθρου 7 παράγραφος 8. 

6. Σε περίπτωση ταυτόχρονης άφιξης στη πρώτη θέση, 
το καθαρό στοίχημα (80%) όπως αυτό καθορίζεται από το 
άρθρο 8 του παρόντος Κανονισμού διαιρείται με τον αριθ¬ 
μό των ταυτόχρονα αφιχθέντων ίππων και με την διαδικα¬ 
σία που προβλέπει το προαναφερόμενο άρθρο. Εάν ένας 
ή περισσότεροι νικητές ίπποι δεν έχουν στοιχηματισθεί το 
καθαρό στοίχημα διαιρείται με τον αριθμό των νικητών ίπ¬ 
πων που έχουν στοιχηματισθεί. Ο υπολογισμός της από¬ 
δοσης στη ταυτόχρονη άφιξη γίνεται ως εξής: Το καθαρό 
στοίχημα διαιρείται με τον αριθμό των ταυτόχρονα αφι- 
χθέντων ίππων και το επιμέρους ποσό δια τον αριθμό των 
κερδιζόντων δελτίων του κάθε ενός ίππου χωριστά ανα- 
γομένων στη βασική τιμή των 100 δραχμών. 

7. Στα δελτία (αποδείξεις πληρωμής) χάριν συντομίας 
το Στοίχημα θα αναφέρεται με τα αρχικά ΓΚΑ. 

Άρθρο 11ο 

Απλούν Αμοιβαίο Στοίχημα "ΑΜΕΙΒΟΜΕΝΟΣ" (ΠΛΑΣΕ) 

1. Στο στοίχημα ΑΜΕΙΒΟΜΕΝΟΣ" (ΠΛΑΣΕ) κερδίζουν 
οι δύο πρώτοι ίπποι που διέρχονται το τέρμα ανεξάρτητα 
από τη σειρά άφιξης. Ελάχιστος αριθμός συμμετεχόντων 
ίππων είναι τέσσερις (4) ή περισσότεροι ίπποι. 

2. Στο στοίχημα "ΑΜΕΙΒΟΜΕΝΟΣ" το ομόσταυλοτων ίπ¬ 
πων δεν επιδρά στη διανομή του στοιχήματος. Γι’ αυτό και 
τα δελτία "ΑΜΕΙΒΟΜΕΝΟΣ" πωλούνται και για κάθε έναν 
από τους ομόσταυλους ίππους χωριστά, κάθε δε ένα από 
αυτά είναι τελείως ανεξάρτητο από τα λοιπά, που αποφέ- 
ρει ξεχωριστή απόδοση. 

3. Η ελάχιστη απόδοση του στοιχήματος "ΑΜΕΙΒΟΜΕ- 
ΝΟΣ" είναι 110 δρχ. 

4. Σε περίπτωση διαγραφής ίππου ο στοιχηματίσας έχει 


τη δυνατότητα να ακυρώσει το στοίχημά του και να ει- 
σπράξει το ποσόν που αντιστοιχεί στο ακυρωθέν στοίχη¬ 
μα. Εάν δεν ενεργοποιήσει τη δυνατότητα αυτή μέχρι τη 
στιγμή εκκίνησης των ίππων από τον Αφέτη, τα χρήματα 
μεταφέρονται στο πρώτο φαβορί ίππο που έχουν στοιχη- 
ματισθεί τα περισσότερα χρήματα σε "απλούν Γκανιάν". 

5. Σε περίπτωση διαγραφής του στοιχήματος, ματαίω¬ 
σης ή ακύρωσης της ιπποδρομίας γίνεται πλήρης επι¬ 
στροφή του στοιχήματος. 

6. Ο υπολογισμός της απόδοσης γίνεται με τη διαίρεση 
του καθαρού στοιχήματος δια τον αριθμό των αμειβομέ- 
νων θέσεων. Το επί μέρους ποσό στη συνέχεια δια τον 
αριθμό των κερδιζόντων δελτίων στον ίππο, αναγομένων 
στη βασική τιμή των 100 δραχμών. 

Σε περίπτωση που μία αμειβόμενη θέση δεν έχει στοι- 
χηματισθεί, τα χρήματα μεταφέρονται στην άλλη αμειβό¬ 
μενη θέση. 

7. Σε περίπτωση ταυτόχρονης άφιξης δύο ή περισσοτέ¬ 
ρων ίππων στη πρώτη θέση "αμειβόμενοι" ίπποι θεωρού¬ 
νται οι ταυτόχρονα αφιχθέντες πρώτοι ίπποι. Αν η ταυτό¬ 
χρονη άφιξη αφορά τη δεύτερη θέση "αμειβόμενοι" ίπποι 
θεωρούνται ο πρώτος και οι ταυτόχρονα αφιχθέντες δεύ¬ 
τεροι ίπποι. 

Στις περιπτώσεις ταυτόχρονης άφιξης στην πρώτη ή τη 
δεύτερη θέση ο υπολογισμός των αποδόσεων γίνεται 
σύμφωνα με τα προβλεπόμενα στο άρθρο 8 του παρόντος 
Κανονισμού. 

8. Στα δελτία (αποδείξεις πληρωμής) χάριν συντομίας 
το Στοίχημα θα αναφέρεται με τα αρχικά ΠΛΑ. 

Άρθρο 12ο 

Δίδυμο Αμοιβαίο Στοίχημα 

1. Το Δίδυμο Αμοιβαίο Στοίχημα αντιπροσωπεύει συν¬ 
δυασμό δύο ίππων οι οποίοι θα καταλάβουν τις δύο πρώ¬ 
τες θέσεις στην ιπποδρομία ("πρώτη" και "δεύτερη"), κερ¬ 
δίζουν δε τελικά οι κάτοχοι των δελτίων που φέρουν τους 
αριθμούς των δύο πρώτων ίππων ανεξάρτητα από τη σει¬ 
ρά άφιξης. Γι' αυτό και στα δελτία (αποδείξεις πληρωμής) 
στο συνδυασμό του Διδύμου θα δηλώνεται και θα κατα¬ 
γράφεται πρώτα ο ίππος που φέρει μικρότερο αριθμό, 
όπως αυτός καταχωρείται στο Επίσημο Πρόγραμμα της 
ιπποδρομιακής ημέρας και μετά ο ίππος που φέρει μεγα¬ 
λύτερο από τον πρώτο ίππο του συνδυασμού αριθμό. 

2. Το Δίδυμο Αμοιβαίο Στοίχημα διενεργείται σε ιππο¬ 
δρομίες στις οποίες συμμετέχουν τουλάχιστον τέσσερις 
(4) μη ομόσταυλοι ίπποι.. 

3. Σε περίπτωση ταυτόχρονης άφιξης δύο ή περισσοτέ¬ 
ρων "πρώτων" ίππων κερδίσαντες συνδυασμοί θεωρού¬ 
νται οι περιέχοντες τους αριθμούς των ταυτόχρονα αφι- 
χθέντων "πρώτων" ίππων. Ο κερδίσας συνδυασμός περι¬ 
λαμβάνει τους ταυτόχρονα αφιχθέντες "πρώτους" 
ίππους, αρχίζοντας με τον μικρότερο σε αριθμό ίππο και 
τελειώνοντας με τον μεγαλύτερο σε αριθμό. Σε περίπτω¬ 
ση ταυτόχρονης άφιξης δύο ή περισσοτέρων "δευτέρων" 
ίππων κερδίσαντες συνδυασμοί θεωρούνται οι περιέχο¬ 
ντες τους αριθμούς του "πρώτου" με κάθε ένα από τους 
ταυτόχρονα αφιχθέντες "δεύτερους" ίππους. 

4. Εάν έλθουν "πρώτος" και "δεύτερος" δύο ίπποι που εί¬ 
ναι ομόσταυλοι κερδίζει ο συνδυασμός που φέρει τον 
"Σταύλο" με τον "Τρίτο" ίππο. Εάν έλθουν "Δεύτερος" και 
"Τρίτος" δύο ίπποι που ομόσταυλοι κερδίζει ο συνδυα¬ 
σμός που φέρει τον "πρώτο” με τον "Σταύλο". 

5. Σε περίπτωση διαγραφής ίππου, ο στοιχηματίσας έχει 
τη δυνατότητα να ακυρώσει το στοίχημά του και να ει- 

σπράξει το ποσόν που αντιστοιχεί στο ακυρωθέν στοίχη¬ 
μα. Εάν δεν ενεργοποιήσει τη δυνατότητα αυτή μέχρι τη 
στιγμή εκκίνησης των ίππων από τον Αφέτη τα χρήματα 
μεταφέρονται στο πρώτο φαβορί ίππο που έχουν στοιχη- 
ματισθεί τα περισσότερα χρήματα σε "απλούν Γκανιάν". 
Εάν ο εναπομείναν ίππος του συνδυασμού μετά τη δια¬ 
γραφή είναι το πρώτο φαβορί τα χρήματα μεταφέρονται 
στο δεύτερο φαβορί. 

Εάν ο διαγράφεις ίππος είναι ομόσταυλος με άλλον ή με 
άλλους ίππους, ο στοιχηματίσας έχει δικαίωμα να συμμε¬ 
τέχει με τον άλλον ή τους άλλους ομόσταυλους ίππους, ή 
να ακυρώσει το στοίχημά του και να εισπράξει το ποσόν 
που αντιστοιχεί στο ακυρωθέν στοίχημα. Σε περίπτωση 
που διαγραφούν και οι άλλοι ομόσταυλοι ίπποι ισχύουν 
όσα αναφέρονται στο πρώτο εδάφιο της παραγράφου 5 
του παρόντος άρθρου. 

6. Σε περίπτωση διαγραφής του στοιχήματος, ματαίω¬ 
σης ή ακύρωσης της ιπποδρομίας γίνεται πλήρης επι¬ 
στροφή του στοιχήματος. 

7. Ο υπολογισμός των αποδόσεων γίνεται με βάση τα 
προβλεπόμενα στο άρθρο 8 του παρόντος Κανονισμού. 

8. Στα δελτία (αποδείξεις πληρωμής) χάριν συντομίας 
το Στοίχημα θα αναφέρεται με τα αρχικά ΔΙΔ. 

Άρθρο 13ο 

Φορκάστ Δίδυμο Αμοιβαίο Στοίχημα 

1. Το Δίδυμο Αμοιβαίο Στοίχημα - ΦΟΡΚΑΣΤ αντιπρο¬ 
σωπεύει συνδυασμό δύο ίππων οι οποίοι θα καταλάβουν 
τις δύο πρώτες θέσεις στην ιπποδρομία ("πρώτη" και “δεύ¬ 
τερη") με την ακριβή σειρά άφιξης. 

2. Το στοίχημα ΦΟΡΚΑΣΤ διενεργείται σε ιπποδρομίες 
στις οποίες συμμετέχουν τουλάχιστον τέσσερις (4) μη 
ομόσταυλοι ίπποι. 

3. Σε περίπτωση ταυτόχρονης άφιξης δύο ή περισσοτέ¬ 
ρων "πρώτων" ίππων κερδίσαντες συνδυασμοί θεωρούνται 
οιπεριέχοντεςτους αριθμούς τωνταυτόχρονα αφιχθέντων 
"πρώτων" ίππων. Ο κερδίσας συνδυασμός περιλαμβάνει 
τους ταυτόχρονα αφιχθέντες "πρώτους" ίππους αρχίζο¬ 
ντας με τον μικρότερο σε αριθμό ίππο και τελειώνοντας με 
τον μεγαλύτερο, αλλά και αντίστροφα αρχίζοντας από τον 
μεγαλύτερο σε αριθμό ίππο και τελειώνοντας στο μικρότε¬ 
ρο. Σε περίπτωση ταυτόχρονης άφιξης δύο ή περισσοτέ¬ 
ρων "δευτέρωΥ' ίππων κερδίσαντες συνδυασμοί θεωρού¬ 
νται οι περιέχοντες τους αριθμούς του "πρώτου" με κάθε 
ένα από τους ταυτόχρονα αφιχθέντες "δεύτερους" ίππους. 

4. Ως προς τον υπολογισμό των αποδόσεων, τις διατά¬ 
ξεις περί ομόσταυλων διαγραφών, ακύρωσης ή ματαίω¬ 
σης της ιπποδρομίας ισχύουν όσα προβλέπονται από τις 
οικείες διατάξεις των άρθρων 8 και 12 του παρόντος Κα¬ 
νονισμού. 

5. Στα δελτία (αποδείξεις πληρωμής) χάριν συντομίας 
το Στοίχημα θα αναφέρεται με τα αρχικά ΦΚΣ. 

Άρθρο 14ο 

Τρίδυμο Αμοιβαίο Στοίχημα (ΤΡΙΟ και ΤΒΙ0Α3Τ) 

1. Το Τρίδυμο Αμοιβαίο Στοίχημα (ΤΡΑΣ) αντιπροσω¬ 
πεύει συνδυασμό των τριών ίππων, οι οποίοι θα καταλά¬ 
βουν τις πρώτες θέσεις στην ιπποδρομία κερδίζουν δε τε¬ 
λικά, οι κάτοχοι δελτίων που φέρουν τους αριθμούς των 
τριών πρώτων ίππων, οι οποίοι πέρασαντο τέρμα κατά την 
ιπποδρομία, είτε με άσχετη σειρά άφιξης (ΤΡΙΟ), είτε με 
την ακριβή σειρά άφιξης (ΤΒΙ0Α3Τ). Γι' αυτό θα εκδίδο- 
νται διαφορετικής μορφής δελτία (αποδείξεις πληρω¬ 
μής)· 


2. ΤΡΑΣ διενεργείται σε ιπποδρομίες στις οποίες συμ¬ 
μετέχουν επτά (7) ή περισσότεροι μη ομόσταυλοι ίπποι. 

3. Η αξία των δελτίων του ΤΡΑΣ, επιστρέφεται: 

α. Σε περίπτωση κατά την οποία ματαιωθεί ή ακυρωθεί 
η ιπποδρομία στην οποία διενεργήθη το ΤΡΑΣ και 

β. Σε περίπτωση μη συμμετοχής ενός ίππου από εκεί¬ 
νους που στοιχηματίζονται σε δελτίο ΤΡΑΣ. 

4. Σε περίπτωση διαγραφής ενός ομόσταυλου ίππου ο 
στοιχηματίσας έχει δικαίωμα να συμμετέχει με τον άλλον 
ή τους άλλους ομόσταυλους ίππους ή να ακυρώσει το 
στοίχημά του και να εισπράξει το ποσόν που αντιστοιχεί 
οτο ακυρωθέν στοίχημα. 

5. Οι διατάξεις περί ομοσταύλων ισχύουν και για το 
ΤΡΑΣ και συγκεκριμένα: 

α. Εάν έλθουν "ΠΡΩΤΟΣ" και "ΔΕΥΤΕΡΟΣ" δύο ίπποι που 
είναι ομόσταυλοι κερδίζει ο συνδυασμός που φέρει τον 
"Σταύλο" με τον "ΤΡΙΤΟ" και "ΤΕΤΑΡΤΟ" που ήλθαν στην ιπ¬ 
ποδρομία. 

β. Εάν έλθουν "ΔΕΥΤΕΡΟΣ και ΤΡΙΤΟΣ" δύο ίπποι που εί¬ 
ναι ομόσταυλοι κερδίζει ο συνδυασμός που φέρει τον 
"ΠΡΩΤΟ" με τον "ΣΤΑΥΛΟ" και τον "ΤΕΤΑΡΤΟ" που ήλθαν 
στην ιπποδρομία, ενώ 

γ. εάν έλθουν "ΤΡΙΤΟΣ" και "ΤΕΤΑΡΤΟΣ" δύο ίπποι που 
είναι ομόσταυλοι κερδίζει ο συνδυασμός που φέρει τον 
"ΠΡΩΤΟ" με τον "ΔΕΥΤΕΡΟ" και τον ίππο που φέρει τον 
"Σταύλο". 

6. Σε περίπτωση ταυτόχρονης άφιξης δύο ή περισσοτέ¬ 
ρων "πρώτων" ίππων, κερδίσαντες συνδυασμοί για το 
ΤΡΙΟ θεωρούνται όσοι περιέχουν τους αριθμούς των ίπ- 
πωνπου αφίχθησαν ταυτόχρονα "ΠΡΩΤΟΙ" καιτον αριθμό 
του ίππου που αφίχθη "ΔΕΥΤΕΡΟΣ". 

Σε περίπτωση ταυτόχρονης άφιξης δύο ή περισσότε¬ 
ρων "ΔΕΥΤΕΡΩΝ" ίππων κερδίσαντες συνδυασμοί για το 
ΤΒΙΟ θεωρούνται όσοι περιέχουν τους αριθμούς του 
"ΠΡΩΤΟΥ" και τους αριθμούς των ίππων που αφίχθησαν 
"ΔΕΥΤΕΡΟΙ". 

Σε περίπτωση ταυτόχρονης άφιξης δύο ή περισσότε¬ 
ρων "ΤΡΙΤΩΝ" ίππων κερδίσαντες συνδυασμοί για τοΤΒΙΟ 
θεωρούνται όσοι περιέχουν τους αριθμούς του "ΠΡΩ¬ 
ΤΟΥ", του "ΔΕΥΤΕΡΟΥ" με κάθε ένα από τους ίππους που 
αφίχθησαν ταυτόχρονα “ΤΡΙΤΟΙ". 

7. Στα δελτία (αποδείξεις πληρωμής) χάριν συντομίας 
το Στοίχημα του ΤΒΙΟ θα αναφέρεται με τα αρχικά ΤΡΙ. 

8. Σε περίπτωση ταυτόχρονης άφιξης δύο ή περισσοτέ¬ 
ρων "ΠΡΩΤΩΝ" ίππων, κερδίσαντες συνδυασμοί για το 
ΤΒΙ0Α5Τ θεωρούνται όσοι περιέχουν τους αριθμούς των 
ίππων που αφίχθησαν ταυτόχρονα "ΠΡΩΤΟΙ" με τον ίππο 
που αφίχθη "ΔΕΥΤΕΡΟΣ" 

Σε περίπτωση ταυτόχρονης άφιξης δύο ή περισσοτέ¬ 
ρων "ΔΕΥΤΕΡΩΝ" ίππων κερδίσαντες συνδυασμοί για το 
ΤΒΙ0Α8Τ θεωρούνται όσοι περιέχουν τους αριθμούς του 
"ΠΡΩΤΟΥ" με τους "ΔΕΥΤΕΡΟΥΣ". 

Σε περίπτωση ταυτόχρονης άφιξης δύο ή περισσοτέ¬ 
ρων “ΤΡΙΤΩΝ" ίππων, κερδίσαντες συνδυασμοί για το ΤΒΙ- 
0Α5Τ θεωρούνται όσοι περιέχουν τους αριθμούς του 
"ΠΡΩΤΟΥ" με τον "ΔΕΥΤΕΡΟ" και με τους "ΤΡΙΤΟΥΣ". 

Ως προς τον υπολογισμό των αποδόσεων ισχύουν όσα 
προβλέπονται στο άρθρο 8 του παρόντος Κανονισμού. 

9. Στα δελτία (αποδείξεις πληρωμής) χάριν συντομίας το 
Στοίχημα του ΤΒΙ0Α3Τ θα αναφέρεται με τα αρχικά ΤΚΣ. 

Άρθρο 15ο 

Σύνθετο Αμοιβαίο Στοίχημα 

1. Το Σύνθετο Αμοιβαίο Στοίχημα αντιπροσωπεύει συν- 

δυασμό του πρώτου ίππου σε δύο συνεχόμενες ιπποδρο¬ 
μίες της αυτής ιπποδρομιακής ημέρας, για αυτό και στα 
δελτία του στοιχήματος αυτού αναγράφονται εκ των προ- 
τέρων και οι δύο ίπποι των ιπποδρομιών του συνθέτου. 

2. Ελάχιστος αριθμός συμμετεχόντων ίππων και για τα 
δύο σκέλη είναι δύο (2) ή περισσότεροι μη ομόσταυλοι ίπ¬ 
ποι. 

3. Σε περίπτωση διαγραφής ίππου στο πρώτο σκέλος 
έχουμε πλήρη επιστροφή στοιχήματος εφ’ όσον ο στοι- 
χηματίσας ενεργοποιήσει τη δυνατότητα αυτή μέχρι της 
στιγμής εκκίνησης των ίππων από τον Αφέτη. Εάν δεν 
ενεργοποιηθεί η δυνατότητα αυτή τα χρήματα αυτά με- 
ταφέρονται στον πρώτο φαβορί ίππο που έχουν στοιχη- 
ματισθεί τα περισσότερα χρήματα σε "απλούν Γκανιάν". 
Σε περίπτωση διαγραφής ίππου στο δεύτερο σκέλος εφ' 
όσον υπάρχει νίκη στο πρώτο σκέλος, ο στοιχηματίσας 
έχει την δυνατότητα να διατηρήσει τη νίκη του πρώτου 
σκέλους και να στοιχηματίσει ένα (1) ίππο της επιλογής 
του στο δεύτερο σκέλος. 

Η δυνατότητα ανταλλαγής ισχύει ανεξάρτητα από το 
χώρο έκδοσης του δελτίου. 

Εάν δεν ενεργοποιηθεί η δυνατότητα ανταλλαγής μέχρι 
τη στιγμή εκκίνησης των ίππων από τον αφέτη τότε έχου¬ 
με επιστροφή στοιχήματος που αντιστοιχεί στον ίππο που 
διεγράφη. Η επιστροφή του στοιχήματος διενεργείται 
αμέσως μετά την διεξαγωγή της ιπποδρομίας του δεύτε¬ 
ρου σκέλους. 

4. Σε περίπτωση ματαίωσης ή ακύρωσης της ιπποδρο¬ 
μίας του πρώτου σκέλους πληρώνεται η απόδοση του νι¬ 
κητή ίππου στο δεύτερο σκέλος ενώ σε περίπτωση ματαί¬ 
ωσης ή ακύρωσης της ιπποδρομίας του δεύτερου σκέ¬ 
λους πληρώνεται η απόδοση του νικητή ίππου στο πρώτο 
σκέλος. Εάν ματαιωθούν ή ακυρωθούν οι ιπποδρομίες και 
των δύο σκελών έχουμε πλήρη επιστροφή του στοιχήμα¬ 
τος. 

5. Σε περίπτωση ταυτόχρονης άφιξης σε σκέλος ή και 
στα δύο σκέλη κερδίζουν οι συνδυασμοί που περιέχουν 
τους ταυτόχρονα αφιχθέντες "πρώτους" ίππους του σκέ¬ 
λους με τον "πρώτο" ίππο ή τους ταυτόχρονα αφιχθέντες 
"πρώτους” ίππους του άλλου σκέλους. 

6. Ο υπολογισμός των αποδόσεων γίνεται με βάση τα 
όσα προβλέπει το άρθρο 8 του παρόνως Κανονισμού. 

7. Οι διατάξεις περί ομόσταυλων ισχύουν και για το Σύν¬ 
θετο Αμοιβαίο Στοίχημα. 

8. Στα δελτία (αποδείξεις πληρωμής) χάριν συντομίας 
το Στοίχημα θα αναφέρεται με τα αρχικά ΣΝΘ. 

Άρθρο 16ο 

Σύνθετο-Δίδυμο Αμοιβαίο Στοίχημα 

1. Το Σύνθετο-Δίδυμο αντιπροσωπεύει συνδυασμό των 
δύο πρώτων ίππων ανεξάρτητα από την σειρά άφιξης σε 
δύο συνεχόμενες ιπποδρομίες της αυτής ιπποδρομιακής 
ημέρας, γι’ αυτό και στα δελτία του στοιχήματος αυτού 
αναγράφονται εκ των προτέρων και οι δύο συνδυασμοί 
των ιπποδρομιών του Συνθέτου-Διδύμου. 

2. Ελάχιστος αριθμός συμμετεχόντων ίππων και για τα 
δύο σκέλη είναι τέσσερις (4) ή περισσότεροι μη ομόσταυ- 
λοι ίπποι. 

3. Σε περίπτωση διαγραφής ίππου στο πρώτο σκέλος 
έχουμε πλήρη επιστροφή στοιχήματος, αρκεί ο στοιχη- 
ματίσας να ενεργοποιήσει τη δυνατότητα αυτή μέχρι τη 
στιγμή εκκίνησης των ίππων από τον Αφέτη. Εάν δεν ενερ¬ 
γοποιήσει τη δυνατότητα αυτή τότε τα χρήματα μεταφέ- 
ρονται στον πρώτο φαβορί ίππο που έχουν στοιχηματι- 


σθείτα περισσότερα χρήματα σε "απλούν Γ κανιάν". Σε πε¬ 
ρίπτωση διαγραφής ίππου ή ίππων στο δεύτερο σκέλος, 
εφ’ όσον υπάρχει νίκη στο πρώτο σκέλος, ο στοιχηματί- 
σας έχει τη δυνατότητα να διατηρήσει τη νίκη του πρώτου 
σκέλους και να στοιχηματίσει ένα (1) ή δύο (2) ίππους της 
επιλογής του αντίστοιχα στο δεύτερο σκέλος. Η δυνατό¬ 
τητα ανταλλαγής ισχύει ανεξάρτητα από το χώρο έκδο¬ 
σης του δελτίου. Εάν δεν ενεργοποιηθεί η δυνατότητα 
ανταλλαγής μέχρι τη στιγμή εκκίνησης των ίππων από τον 
αφέτη, τότε έχουμε επιστροφή στοιχήματος που αντι¬ 
στοιχεί σε όσους συνδυασμούς περιλαμβάνουν τον ίππο 
που διεγράφη. Η επιστροφή του στοιχήματος διενεργεί- 
ται αμέσως μετά τηνδιεξαγωγή της ιπποδρομίας του δεύ¬ 
τερου σκέλους. 

4. Σε περίπτωση ματαίωσης ή ακύρωσης της ιπποδρο¬ 
μίας του πρώτου σκέλους πληρώνεται η απόδοση του νι¬ 
κητή συνδυασμού στο δεύτερο σκέλος, ενώ σε περίπτω¬ 
ση ματαίωσης ή ακύρωσης της ιπποδρομίας του δεύτε¬ 
ρου σκέλους πληρώνεται η απόδοση του νικητή 
συνδυασμού στο πρώτο σκέλος. Εάν ματαιωθούν ή ακυ¬ 
ρωθούν οι ιπποδρομίες και των δύο σκελών έχουμε πλή¬ 
ρη επιστροφή του στοιχήματος. 

5. Οι διατάξεις των παραγράφων 3 και 4 του άρθρου 12 
του παρόντος κανονισμού έχουν εφαρμογή και στο Σύν¬ 
θετο - Δίδυμο Αμοιβαίο Στοίχημα. 

6. Οι διατάξεις περί ομοσταύλων ισχύουν και για το Σύν¬ 
θετο - Δίδυμο Αμοιβαίο Στοίχημα. 

7. Ο υπολογισμός των αποδόσεων γίνεται με βάση τα 
προβλεπόμενα στο άρθρο 8 του παρόντος Κανονισμού. 

8. Στα δελτία (αποδείξεις πληρωμής) χάριν συντομίας 
το Στοίχημα θα αναφέρεται με τα αρχικά ΣΔΙ. 

Άρθρο 17ο 

Τετραπλούν Αμοιβαίο Στοίχημα 

1. Το Τετραπλούν Αμοιβαίο Στοίχημα αντιπροσωπεύει 
συνδυασμό των πρώτων τεσσάρων ίππων οι οποίοι διέρ¬ 
χονται το τέρμα κατά την ακριβή σειρά άφιξης στην αυτή 
ιπποδρομία. 

2. Ελάχιστος αριθμός συμμετεχόντων ίππων, είναι του¬ 
λάχιστον οκτώ (8) μη ομόσταυλοι ίπποι. 

3. Σε περίπτωση διαγραφής ίππου και στοιχήματος, μα¬ 
ταίωσης ή ακύρωσης της ιπποδρομίας στην οποία διε- 
νεργείται τετραπλούν Αμοιβαίο Στοίχημα, έχουμε πλήρη 
επιστροφή του στοιχήματος. 

4. Στις περιπτώσεις ταυτόχρονης άφιξης δύο ή περισ¬ 
σοτέρων ίππων σε μία από τις τέσσερις θέσεις ισχύουν 
κατ’ αναλογία όσα προβλέπονται στο άρθρο 14 παρά¬ 
γραφος 9, πρώτο, δεύτερο και τρίτο εδάφιο (περίπτωση 
ΤΡΙ0Α5Τ), του παρόντος Κανονισμού. 

5. Οι διατάξεις περί ομόσταυλων που περιλαμβάνονται 
στο άρθρο 14 του παρόντος ισχύουν και για το τετρα¬ 
πλούν Αμοιβαίο Στοίχημα. 

6. Ο υπολογισμός των αποδόσεων γίνεται με βάση τα 
προβλεπόμενα από το άρθρο 8 του παρόντος Κανονι¬ 
σμού. 

7. Στα δελτία (αποδείξεις πληρωμής) χάριν συντομίας 
το Στοίχημα θα αναφέρεται με τα αρχικά ΤΕΤ. 

Άρθρο 18ο 

Πολλαπλούν Αμοιβαίο Στοίχημα - Π.Α.Σ. 

ΠΡΩΤΟΣ, ΑΜΕΙΒΟΜΕΝΟΣ, Δίδυμο, Φορκάστ και Μικτό 

1. Τα δελτία του Π.Α.Σ. διακρίνονται σε δελτία, "ΠΡΩ¬ 
ΤΟΣ" (Γκανιάν), "ΑΜΕΙΒΟΜΕΝΟΣ" (πλασσέ), ΠΑΣ Δίδυμο, 
ΠΑΣ Φορκάστ και ΠΑΣ Μικτό. 

2. Σε ένα δελτίο Π.Α.Σ. (Γκανιάν, Πλασσέ, Δίδυμο, Φορ- 
κάστ, Μικτό) αναγράφεται ο αριθμός των ίππων ή των συν¬ 
δυασμών για δύο (2) έως έξη (6) το πολύ (όσες υποδει¬ 
κνύει ο αγοραστής) ιπποδρομίες για κάθε ιπποδρομιακή 
συγκέντρωση. Ο αριθμός του ίππου είναι αυτός που ανα¬ 
γράφεται στο επίσημο πρόγραμμα του ΟΔΙΕ. 

3. ΠΑΣ Γ κανιάν (όπως και απλούν Γ κανιάν) διενεργείται 
σε ιπποδρομία στην οποία συμμετέχουν τουλάχιστον δύο 
(2) μη ομόσταυλοι ίπποι. Στα δελτία (αποδείξεις πληρω¬ 
μής) χάριν συντομίας το Στοίχημα θα αναφέρεται με τα 
αρχικά ΠΑΡ-ΓΚΑ. 

4. ΠΑΣ Πλασσέ (όπως και απλούν Πλασσέ), διενεργείται 
όταν συμμετέχουν τέσσερις ή περισσότεροι ίπποι, ενώ 
ΠΑΣ Δίδυμο και ΠΑΣ Φορκάστ (όπως και το απλούν δίδυ¬ 
μο και Φορκάστ), διενεργούνται όταν συμμετέχουν τέσ¬ 
σερις (4) ή περισσότεροι μη ομόσταυλοι ίπποι. Στα δελτία 
(αποδείξεις πληρωμής) χάριν συντομίας το Στοίχημα θα 
αναφέρεται με τα αρχικά ΠΑΡ-ΠΛΑ, ΠΑΡ-ΔΙΔ. ΠΑΡ-ΦΚΣ 
αντίστοιχα. 

5. Ένα Στοίχημα ΠΑΣ είναι κερδισμένο εάν και εφ’ όσον 
ΟΛΟΙ οι ίπποι ή οι συνδυασμοί που περιέχει, ως "ΠΡΩ¬ 
ΤΟΣ", "ΑΜΕΙΒΟΜΕΝΟΣ", Δίδυμο, Φορκάστ είναι πράγμα¬ 
τι "ΠΡΩΤΟΣ" ή "ΑΜΕΙΒΟΜΕΝΟΣ" ή ο νικητής συνδυασμός 
του Διδύμου και του Φορκάστ αντίστοιχα. 

6. Ως απόδοση για κάθε έναν ίππο ή συνδυασμό που ανα¬ 
γράφεται στο δελτίο ΠΑΣ υπολογίζεται εκείνη του ΑΠΛΟΥΝ 
(Γκανιάν Πλασσέ Διδύμου και Φορκάστ ανπ'στοιχα). 

7. Αν ο πρώτος αναφερόμενος στο δελτίο ΠΑΣ, ίππος η 
συνδυασμός δεν κερδίσει τότε το δελτίο δεν είναι κερδι¬ 
σμένο, ανεξάρτητα αν οι επόμενοι ίπποι ή συνδυασμοί 
που αναγράφονται στο δελτίο είναι νικητές. 

8. Σε περίπτωση μη συμμετοχής ενός ίππου (λόγω μα¬ 
ταίωσης της ιπποδρομίας) που αναφέρεται, σε δελτίο 
ΠΑΣ, οι μέχρις αυτόν τον ίππο επιτευχθείσες αποδόσεις 
μεταφέρονται στο αμέσως μετά απ’ αυτόν αναγραφόμε¬ 
νο στο δελτίο, ίππο ή συνδυασμό. 

9. Σε περίπτωση διαγραφής ίππου στην εναρκτήρια δια¬ 
δρομή δελτίου ΠΑΣ, ή και στη περίπτωση που η διαγραφή 
ανακοινωθεί πριν από την εκκίνηση της εναρκτήριας δια¬ 
δρομής και αφορά οποιαδήποτε διαδρομή, ο στοιχηματί- 
σας έχει την δυνατότητα να ακυρώσει το στοίχημά του και 
να εισπράξει το ποσόν που αντιστοιχεί στο ακυρωθέν 
στοίχημα ή να στοιχηματίσει εκ νέου πριν από την εκκίνη¬ 
ση της εναρκτήριας, του ΠΑΣ, διαδρομής. 

Σε περίπτωση διαγραφής ίππου σε οποιαδήποτε δια¬ 
δρομή, εκτός της εναρκτήριας, το δελτίο ΠΑΣ συνεχίζει 
με την συμμετοχή του πρώτου φαβορί ίππου στον οποίον 
έχουν στοιχηματισθεί τα περισσότερα χρήματα σε 
"απλούν Γ κανιάν" στη θέση του διαγραφέντος ίππου. 

10. Κάτοχος του δελτίου ΠΑΣ (Γκανιάν Πλασσσέ Διδύ¬ 
μου, Φορκάστ Μικτό) του οποίου η απόδοση υπερβαίνει 
το 20πλάσιο της τιμής έκδοσής του δικαιούται να προ- 
σέλθει σε ταμείο να το εξαργυρώσει παραιτούμενος από 
τους επόμενους ίππους ή συνδυασμούς που αναγράφο¬ 
νται στο δελτίο του. 

Η διακοπή αυτή πρέπει να γίνεται εντός δέκα (10) λε¬ 
πτών της ώρας μετά την έναρξη πληρωμών από το Σύ¬ 
στημα και πάντως πριν την επίδειξη των ίππων στο ΠΑ- 
ΝΤΟΚ για την ιπποδρομία από την οποία δηλώνεται η πα¬ 
ραίτηση. 

11. Κατά τα λοιπά ισχύουν τα όσα προβλέπονται για το 
απλούν Γ κανιάν και Πλασσέ στα άρθρα 10 και 11 και για το 
απλούν Δίδυμο και Φορκάστ στα άρθρα 12 και 13 του πα¬ 
ρόντος Κανονισμού. 


12. Το πολλαπλούν Αμοιβαίο Στοίχημα Μικτό αποτελεί 
συνδυασμό των αναφερομένων στις προηγούμενες πα¬ 
ραγράφους του παρόντος άρθρου στοιχημάτων και η λει¬ 
τουργία του ακολουθεί τις διατάξεις που αναφέρονται 
στη λειτουργία των αντίστοιχων στοιχημάτων. Στα δελτία 
(αποδείξεις πληρωμής) χάριν συντομίας το Στοίχημα θα 
αναφέρεται με τα αρχικά ΠΑΡ-ΜΙΚ. 

13. Με απόφασή του το Δ.Σ. του ΟΔΙΕ μπορεί να εντάξει 
στο Πολλαπλούν Αμοιβαίο Στοίχημα και άλλα Στοιχήματα 
που προβλέπονται στο παρόντα Κανονισμό. Με την ίδια 
απόφαση θα καθορίζονται και οι λεπτομέρειες οργάνω¬ 
σης και λειτουργίας τους σύμφωνα και με τις Γ ενικές Δια¬ 
τάξεις του παρόντος Κανονισμού. 

Άρθρο 19ο 

Αμοιβαίο Στοίχημα ΣΚΟΡ Γ κανιάν 4 ή 6 

1. Το Αμοιβαίο Στοίχημα ΣΚΟΡ Γ κανιάν αντιπροσωπεύει 
συνδυασμό του "ΠΡΩΤΟΥ" ίππου σε τέσσερις (4) ή έξι (6) 
ιπποδρομίες της αυτής ιπποδρομιακής συγκέντρωσης. 

2. Η επιλογή των διαδρομών στις οποίες θα διενεργείται 
το ΣΚΟΡ Γκανιάν τέσσερα (4) ή έξι (6) θα γίνεται κάθε φο¬ 
ρά από την Υπηρεσία Προγράμματος του ΟΔΙΕ με βάση το 
καταρτισθέν πρόγραμμα, τον αριθμό των συμμετεχόντων 
ίππων σε αυτό και τις ανάγκες του Αμοιβαίου Στοιχήματος. 
Στοίχημα ΣΚΟΡ-Γκανιάν θα διενεργείται ένα (1) σε κάθε ιπ- 
ποδρομιακή συγκέντρωση (ή 4 ή 6 ή 4 και 6), εφ’ όσον υφί- 
στανται οι προϋποθέσεις του αμέσως παραπάνω εδαφίου. 

3. Ελάχιστος αριθμός συμμετεχόντων ίππων είναι δύο 
(2) ή περισσότεροι μη ομόσταυλοι ίπποι για κάθε ιππο¬ 
δρομία. 

4. Σε περίπτωση διαγραφής ίππου στην εναρκτήρια δια¬ 
δρομή του "ΣΚΟΡ Γ κανιάν" ή και στην περίπτωση που η δια¬ 
γραφή ανακοινωθεί πριν από την εκκίνηση της εναρκτή¬ 
ριας διαδρομής και αφορά οποιαδήποτε διαδρομή, ο στοι- 
χηματίσας έχει τη δυνατότητα να ακυρώσει το στοίχημά 
του και να εισπράξει το ποσόν που αντιστοιχεί στο ακυρω¬ 
θέν στοίχημα ή να στοιχηματίσει εκ νέου πριν από την εκ¬ 
κίνηση της εναρκτήριας του "ΣΚΟΡ Γ κανιάν" διαδρομής. 

Σε περίπτωση διαγραφής ίππου σε οποιαδήποτε δια¬ 
δρομή μετά την εναρκτήρια, τα χρήματα μεταφέρονται 
στον πρώτο ίππο που έχουν στοιχηματισθεί τα περισσό¬ 
τερα χρήματα σε "απλούν Γ κανιάν". 

5. Σε περίπτωση ματαίωσης ή ακύρωσης ιπποδρομίας 
πληρώνονται οι νίκες στις ολοκληρωμένες ιπποδρομίες. 
Σε περίπτωση ματαίωσης ή ακύρωσης των ιπποδρομιών 
στις οποίες διενεργείται το ΣΚΟΡ Γ κανιάν έχουμε πλήρη 
επιστροφή στοιχήματος. 

6. Ο υπολογισμός των αποδόσεων γίνεται αφού διαιρε¬ 
θεί το καθαρό στοίχημα (το 80%) δια του αριθμού των κερ- 
διζόντων δελτίων, με βάση τα προβλεπόμενα στο άρθρο 8 
του παρόντος Κανονισμού. 

7. Σε περίπτωση ταυτόχρονης άφιξης σε μία ή περισσό¬ 
τερες ιπποδρομίες κερδίζουν οι συνδυασμοί που περιέ¬ 
χουν τους ταυτόχρονα αφιχθέντες ίππους της ιπποδρο¬ 
μίας με τον νικητή ιππότης άλλης ιπποδρομίας κ.ο.κ. Οιδια- 
τάξεις περί ομοσταύλων ισχύουν και για το ΣΚΟΡ Γ κανιάν. 

8. Στα δελτία (αποδείξεις πληρωμής) χάριν συντομίας 
το Στοίχημα θα αναφέρεται με τα αρχικά ΣΚ 4 ή ΣΚ 6. 

9. Με απόφασή του το Δ.Σ. του ΟΔΙΕ μπορεί να εντάξει 
στο Αμοιβαίο Στοίχημα ΣΚΟΡ και άλλα Στοιχήματα που 
προβλέπονται στο παρόντα Κανονισμό. Με την ίδια από¬ 
φαση θα καθορίζονται και οι λεπτομέρειες οργάνωσης 
και λειτουργίας τους σύμφωνα και με τις Γενικές Διατά¬ 
ξεις του παρόντος Κανονισμού. 

Άρθρο 20ο 

Λαχειοφόρο Αμοιβαίο Στοίχημα (δννθβρεΙαΚβ) 

Το Λαχειοφόρο Αμοιβαίο Στοίχημα (δννθβρεΙαΚβ) διενερ- 
γείται κατά την διοργάνωση του όθτβγ και αφορά μόνο τη 
συγκεκριμένη ιπποδρομία αυτού. Επίσης, Λαχειοφόρο 
Αμοιβαίο Στοίχημα μπορεί να διενεργείται και σε μία τουλά¬ 
χιστον από τις κορυφαίες ιπποδρομιακές συγκεντρώσεις 
του έτους ύστερα από αιτιολογημένη απόφαση του ΔΣ του 
ΟΔΙΕ. Με την ίδια απόφαση θα καθορίζεται η ιπποδρομία 
της ιπποδρομιακής συγκέντρωσης που θα αφορά τη διορ¬ 
γάνωση του Λαχειοφόρου Αμοιβαίου Στοιχήματος. Το 40% 
των ακαθαρίστων εισπράξεων του δννβθρεΙαΚβ περιέρχο¬ 
νται στον ΟΔΙΕ, τα οποία απαλλάσονται κάθε φορολογικής 
επιβάρυνσης, σύμφωνα με το άρθρο 4 παρ. 3 του ΑΝ 
598/68, ενώ τα υπόλοιπα αποδίδονται στους κερδίζοντες. 

ΜΕΡΟΣΤΡΙΤΟ 
Έλεγχος Αμοιβαίων Στοιχημάτων 

ΚΕΦΑΛΑΙΟ Ά 
Κρατικός Έλεγχος 

Άρθρο 21ο 

Κρατική Εποπτική Επιτροπή 

1. Την εποπτεία της λειτουργίας των Αμοιβαίων Στοιχη¬ 
μάτων και την τήρηση γενικά του παρόντος Κανονισμού 
ασκεί η Κρατική Εποπτική Επιτροπή σε συνεργασία με τις 
αρμόδιες υπηρεσίες του ΟΔΙΕ. Η επιτροπή συγκροτείται 
με απόφαση του υπουργού Δημοσίας Τάξεως. Η επιτρο¬ 
πή αποτελείται από τρεις εκπροσώπους του υπουργείου 
Δημοσίας Τάξεως, έναν εκπρόσωπο της Γενικής Γραμμα- 
τείας Αθλητισμού και έναν εκπρόσωπο του Υπουργείου 
Οικονομικών. Με την ίδια απόφαση ορίζονται ο πρόεδρος 
της επιτροπής και τα αναπληρωματικά μέλη καθώς και ο 
Γραμματέας της Επιτροπής . Οι εκπρόσωποι προτείνο- 
νται από τους οικείους φορείς. 

Με την ίδια απόφαση καθορίζεται και η λειτουργία της 
Επιτροπής. 

2. Η Κρατική Εποπτική Επιτροπή (Κ.Ε.Ε.) μπορεί να 
επεμβαίνει σε κάθε περίπτωση παράβασης του παρόντος 
Κανονισμού, και να αποφαίνεται σε θέματα γενικού ή με¬ 
ρικού ενδιαφέροντος που αφορούν αποκλειστικά τη λει¬ 
τουργία των αμοιβαίων στοιχημάτων, σε συνεργασία και 
με τις αρμόδιες υπηρεσίες του ΟΔΙΕ. 

3. Για την παρακολούθηση της τήρησης του Κανονι¬ 
σμού συνιστάται στον χώρο του Ιπποδρόμου Γραφείο 
Κρατικού Ελέγχου στο οποίο προΐσταται μέλος της Κ.Ε.Ε. 
που ορίζεται από τον πρόεδρο της επιτροπής. 

Το αναγκαίο για τη διεξαγωγή της Υπηρεσίας Κρατικού 
Ελέγχου βοηθητικό προσωπικό λαμβάνεται από το υπη¬ 
ρετούν προσωπικό του υπουργείου Δημοσίας Τάξεως. 

4. Η αμοιβή των μελών της Κ.Ε.Ε. και του βοηθητικού 
προσωπικού του Κρατικού Ελέγχου ορίζεται με απόφαση 
του υπουργού Δημοσίας Τάξεως μετά από πρόταση του 
Δ.Σ. του Επικουρικού Ταμείου Υπαλλήλων Αστυνομίας 
Πόλεων (Ε.Τ.Υ.Α.Π.). Η αμοιβή καταβάλλεται στο τέλος 
του κάθε μήνα σε βάρος των κλασματικών υπολοίπων που 
προβλέπονται στο άρθρο 24 του παρόντος Κανονισμού. 
Με την ίδια υπουργική απόφαση καθορίζεται και η διαδι¬ 
κασία πληρωμής των μελών της Κ.Ε.Ε. 


5. Τα μέλη της Κ.Ε.Ε., για τις ενέργειες και τις αποφά¬ 
σεις στο πλαίσιο της εποπτικής τους αρμοδιότητας υπέ¬ 
χουν μόνο υπηρεσιακή ευθύνη. 

Άρθρο 22ο 

Ενημέρωση του κοινού 

1. Σε κάθε ιπποδρομία απεικονίζονται στους ηλεκτρονι¬ 
κούς πίνακες σε όλες τις θέσεις του Ιπποδρόμου οι πιθα¬ 
νές και οι οριστικές αποδόσεις όλων των διενεργού μενών 
αμοιβαίων στοιχημάτων. 

2. Σε κάθε ιπποδρομία πριν την διεξαγωγή της αναγγέ- 
λονται μέσω μεγαφώνων στοιχεία που αφορούν τους ίπ¬ 
πους, ονόματα αναβατών, βάρη και γενικά στοιχεία του 
επίσημου προγράμματος. 

Άρθρο 23ο 

Διάθεση των κλασματικών υπολοίπων 

1. Ο ΟΔΙΕ υποχρεούται στο τέλος κάθε μήνα να απο¬ 
στέλλει στην Κ.Ε.Ε. πίνακα στον οποίο να εμφανίζονται τα 
χρηματικά ποσά από την διαχείρηση των Αμοιβαίων Στοι¬ 
χημάτων κατά τις ιπποδρομίες του προηγούμενου μήνα 
και τα οποία ποσά προέρχονται: 

α. Από τα κλασματικά υπόλοιπα κατά τον υπολογισμό 
των αποδόσεων των Αμοιβαίων Στοιχημάτων. 

β. Από την αξία των κερδισμένων δελτίων που δεν έχουν 
προσαχθεί για εξαργύρωση εντός επτά (7) ημερολογια¬ 
κών ημερών σύμφωνα με τις διατάξεις του άρθρου 9 πα¬ 
ράγραφος 2 του παρόντος Κανονισμού. 

Άρθρο 24ο 
Άλλες διατάξεις 

1. Από το χρηματικό κεφάλαιο που συγκεντρώνεται 
σύμφωνα με τα οριζόμενα του άρθρου 23 παράγραφος 1 
του παρόντος εκπίπτονται: 

α. Τα προκύπτοντα αρνητικά υπόλοιπα κατά τον υπολο¬ 
γισμό των αποδόσεων. 

β. Το κατά το άρθρο 21 του παρόντος κανονισμού ανα¬ 
γκαίο ποσόν για την αμοιβή της Κ.Ε.Ε. και του βοηθητικού 
προσωπικού του Κρατικού Ελέγχου. 

γ. Ποσοστό δέκα επι τοις εκατό (10%) από το εναπομεί- 
ναν υπόλοιπο των ανεξαργυρώτων κερδισμένων δελτίων 
υπέρ του Ταμείου Πρόνοιας και Επικουρικής Ασφαλίσεως 
Προσωπικού Ιπποδρομιών-ΤΑΠΕΑΠΙ (άρθρο 3 παρ. 7του 
Ν. 2276/40). 

2. Το απομένον υπόλοιπο του πάρα πάνω χρηματικού 
κεφαλαίου αποτελεί πόρο του Ε.Τ.Υ.Α.Π (άρθρο 8 του Ν. 
1593/50) και κατατίθεται στο τέλος του κάθε μήνα στην 
Εθνική Τράπεζα της Ελλάδος σε πίστωση του υφιστάμε¬ 
νου σ’ αυτή σχετικού λογιαριασμού του ΕΤΥΑΠ. 

3. Από τη θέση σε ισχύ του παρόντος Κανονισμού, παύ¬ 
ει να ισχύει κάθε προηγούμενος Κανονισμός που ρυθμίζει 
παρόμοια θέματα. 

Από την έκδοση της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 20 Μαϊου 1999 

Ο ΥΦΥΠΟΥΡΓΟΣ 

ΑΝΔΡ. ΑΘ. ΦΟΥΡΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



